Съобщение за инвестиционно предложение за „Обособяване на площадка за временно съхранение на излезли от употреба моторни превозни средства с местоположение: част от поземлен имот с идентификатор 63427.8.522 по кадастралната карта и кадастралните регистри на гр. Русе“
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Мегапартс“ ООД инвестиционно предложение за „Обособяване на площадка за временно съхранение на излезли от употреба моторни превозни средства с местоположение: част от поземлен имот с идентификатор 63427.8.522 по кадастралната карта и кадастралните регистри на гр. Русе” попада в обхвата на Приложение № 2, т. 11 „Други инвестиционни предложения”, буква „д” – Съхраняване на метален скрап, включително скрап от моторни превозни средства към чл. 93, ал. 1, т. 1 и 2 на Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 5212/04.11.2016 г. 
Копие на писмото е изпратено в Община Русе.
